Div, teir, peder gwech ar sizhun em boa pellgomzet dan hini gozh, hep larout piv e oan, da zisklêrian dezhi e oa he merch nemeti, he fennhêrez, etre krabanoù un den dañjerus, ur suner-gwad, ur foet-e-drantell en doa fontet peadra e wreg hag e vugale da gentañ, hag a oa  prest dober kemend-all gant hini ar Morelezed, merch ha mamm. Dibourchañ a raje anezho diouzh pep a di, ma chome he merch gantañ. Nhe dije ar vamm nemet mont dan ospital dober, da vervel eno hep gwenneg ebet, ha choazh ne vije ket laosket he merch da vont dhe gwelet di, gant he gwaz.